สัญญาฝากทรัพย์ คืออะไร
a. กฎหมายที่กำหนดให้ผู้ฝากเป็นคนมีหน้าที่จัดการดูแลค่าใช้จ่ายในการดูแลทรัพย์สินที่เกิดขึ้น เว้นแต่ผู้ฝากและผู้รับฝากจะตกลงกันเป็นอย่างอื่น
b. สัญญาซึ่งบุคคลหนึ่งเรียกว่า “ผู้ฝาก” ส่งมอบทรัพย์สินให้แก่บุคคลอีกคนหนึ่งเรียกว่า “ผู้รับฝาก” และผู้รับฝากตกลงว่าจะเก็บรักษาทรัพย์สินนั้นไว้ในอารักขาแห่งตนแล้วจะคืนให้
c. ค่าใช้จ่ายในการบำรุงรักษาทรัพย์สินที่ฝากซึ่งจะตกอยู่ที่ผู้ฝากทรัพย์
d. ผลของสัญญาฝากทรัพย์ที่มีบำเหน็จ (ค่าตอบแทน) ก่อให้เกิดหน้าที่ของผู้รับฝากที่จะต้องดูแลทรัพย์ โดยใช้ความระมัดระวังมากขึ้น
คำตอบที่ถูกต้องได้แก่ b.  เนื่องจาก สัญญาฝากทรัพย์ คือ สัญญาซึ่งบุคคลหนึ่งเรียกว่า “ผู้ฝาก” ส่งมอบทรัพย์สินให้แก่บุคคลอีกคนหนึ่งเรียกว่า “ผู้รับฝาก” และผู้รับฝากตกลงว่าจะเก็บรักษาทรัพย์สินนั้นไว้ในอารักขาแห่งตนแล้วจะคืนให้

สัญญาฝากทรัพย์ต้องมีค่าตอบแทนหรือไม่
กฎหมายไม่ได้กำหนดว่าการฝากทรัพย์จะต้องมีค่าตอบแทน ดังนั้น จึงขึ้นอยู่กับข้อตกลงของผู้ฝากและผู้รับฝากว่าจะให้การฝากทรัพย์มีค่าตอบแทนหรือไม่ ซึ่งผลของสัญญาฝากทรัพย์ที่มีบำเหน็จ (ค่าตอบแทน) ก็จะก่อให้เกิดหน้าที่ของผู้รับฝากที่จะต้องดูแลทรัพย์โดยใช้ความระมัดระวังมากขึ้น

หน้าที่ของผู้รับฝาก
ในสัญญาฝากทรัพย์นั้น ผู้รับฝากมีหน้าที่ดูแลทรัพย์สินที่รับฝากไว้ ไม่นำไปใช้สอยส่วนตัว และมีหน้าที่ที่จะต้องคืนทรัพย์ให้แก่ผู้ฝาก

ค่าใช้จ่ายในการดูแลทรัพย์สินเป็นของใคร
กฎหมายกำหนดให้ผู้ฝากเป็นคนมีหน้าที่จัดการดูแลค่าใช้จ่ายในการดูแลทรัพย์สินที่เกิดขึ้น เว้นแต่ผู้ฝากและผู้รับฝากจะตกลงกันเป็นอย่างอื่น

กรณีเมื่อเพื่อนเอาแมวมาฝากให้เลี้ยงเกือบสองปี หลอกให้รักให้หลงงงงวย จนโดนตกไปเป็นที่เรียบร้อย แต่เพื่อนดันไม่ยอมจ่ายค่าอาหาร ค่าดูแลรักษาแมว แล้วทาสเบอร์ 2 จะสามารถยึดแมวมาเป็นของตัวเองได้หรือไม่ จะเห็นได้ว่าการที่เพื่อนเอาแมวมาฝากให้เลี้ยงดูนั้น เมื่อเป็นสัญญาฝากทรัพย์ประเภทหนึ่ง ค่าใช้จ่ายในการบำรุงรักษาทรัพย์สินที่ฝากนั้นจะตกอยู่ที่เพื่อนซึ่งเป็นผู้ฝากทรัพย์นั่นเอง ในฐานะผู้รับฝากและได้จ่ายค่าอาหารเพื่อดูแลแมวตามปรกติย่อมสามารถเรียกเอาค่าใช้จ่ายในส่วนนี้ได้ หากเพื่อนไม่ยอมจ่ายค่าใช้จ่ายตรงนี้ ก็สามารถยึดหน่วง หรือ ยังไม่คืนแมว ได้ตามกฎหมาย (ป.พ.พ. มาตรา 670) จนกว่าผู้ฝากจะได้ชำระค่าใช้จ่ายจนครบ อย่างไรก็ตาม หากผู้ฝากชำระค่าใช้จ่ายจนครบแล้ว สิทธิยึดหน่วงดังกล่าวก็จะสิ้นสุดลงไป ผู้รับฝากก็มีหน้าที่ต้องคืนแมวให้แก่ผู้ฝากโดยไม่อาจอิดเอื้อนได้อีกต่อไป
3.ประมวลกฎหมายแพ่งและพาณิชย์,4.ประมวลกฎหมายวิธีพิจารณาความแพ่งฯ(วิแพ่ง),1.ความรู้พื้นฐานกฏหมาย